turjo4nis/wikipedia-bn-dump-20250701 huggingface dataset:
ওড্ডিয়ান

ওড্ডিয়ান (; ) মধ্যযুগীয় ভারতের একটি ছোট রাজ্য ছিল। এই রাজ্য থেকে বজ্রযান বৌদ্ধধর্ম উদ্ভূত ও সমৃদ্ধ হয় বলে অনুমান করা হয়।

অবস্থান বিতর্ক 

ওড্ডিয়ানের প্রকৃত অবস্থান সম্বন্ধে বিতর্ক রয়েছে। যে সমস্ত স্থানকে ওড্ডিয়ান অঞ্চলের সাথে একাত্ম করা হয়েছে, সেগুলি হল নিম্নরূপ-
 সোয়াট উপত্যকা যা অধুনা পাকিস্তান রাষ্ট্রের খাইবার পাখতুনখোয়া অঞ্চলের অন্তর্গত।
 উড়িষ্যা যা অধুনা পূর্ব ভারতের একটি রাজ্য বিশেষ।
 শাম্ভালা যা তিব্বতী বৌদ্ধধর্ম অনুসারে মধ্য এশিয়ার একটি গুপ্তরাজ্য বিশেষ

ওড্ডিয়ান শব্দটি দ্রাবিড় শব্দ ওট্টিয়ন থেকে এসেছে বলে ভাষাবিদেরা অনুমান করেন, যার অর্থ ওড্রদেশের বাসিন্দা বা তেলুগু ভাষায় ওট্টিয়ম দেশের বাসিন্দা। বর্তমান উড়িষ্যা রাজ্যকে ওড্র বা ওট্টিয়ম বলা হত। আবার, ওড্ডিয়ান শব্দটি উদ্যান শব্দের মধ্য ইন্দো-আর্য ভাষাগত পরিবর্তিত রূপ বলেও মনে করা হয়। চীনা পরিব্রাজক হিউয়েন সাং এই নামেই উড়িষ্যার অঞ্চলগুলিকে চিনতেন। ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান () এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-'গ্যুর নামক তিব্বতী গ্রন্থসঙ্কলনে তাকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।

বাংলা ? 

নলিনীনাথ দাশগুপ্ত ওড্ডিয়ানের অবস্থান সম্পর্কে মত পোষণ করেছেন যে এই স্থানটি প্রাচীন বাংলায় অবস্থিত ছিল। ব্স্তান-'গ্যুর গ্রন্থসঙ্কলনে উল্লেখ রয়েছে সরহ পা এবং তৈলিকপাদের জন্ম ওড্ডিয়ানে হয়েছিল। আবার, পাগ-সাম-জোন-জাং নামক তিব্বতী গ্রন্থে তাদেরকে বঙ্গালের অধিবাসী বলা হয়েছে। ব্স্তান-'গ্যুর গ্রন্থসঙ্কলনের দুইটি বিভিন্ন অংশে অবধূতপাদ অদ্বয়বজ্রকে ওড্ডিয়ানবাসী এবং বাঙ্গালী বলা হয়েছে। পাগ-সাম-জোন-জাং গ্রন্থে লুই পাকে ওড্ডিয়ানে জন্ম হয়েছে বলা হলেও ব্স্তান-'গ্যুর গ্রন্থসঙ্কলনে তাকে বাংলার অধিবাসী বলা হয়েছে। ঐতিহাসিক নীহাররঞ্জন রায় নলিনীনাথ দাশগুপ্তের মতামতকে সমর্থন করেছেন।

পাদটীকা

তথ্যসূত্র

আরো পড়ুন 

 Faxian, A Record of Buddhistic Kingdoms (James Legge translation), Chapter 8. (Online at the University of Adelaide Library)

বজ্রযান
পাকিস্তানের ইতিহাস
মধ্যযুগীয় ভারত
ইন্দ্রভূতি

ইন্দ্রভূতি বা রাজা জা ওড্ডিয়ান রাজ্যের রাজা ও একজন বৌদ্ধ মহাসিদ্ধ ছিলেন, যদিও মন্ত্রযান বৌদ্ধমতে একাধিক ইন্দ্রভূতি নামধারী ব্যক্তির উল্লেখ পাওয়া যায়।

ওড্ডিয়ান রাজ্য ও ইন্দ্রভূতি 

ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান () এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-হ্গ্যুর () নামক তালিকায় তাকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।

তিব্বতী প্রবাদ 

তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। রাজা জা এই শিক্ষা কুকুরাজাকে দান করেন। র্ন্যিং-মা-র্গ্যুদ-'বুম () নামক গ্রন্থসংকলনের তৃতীয় খণ্ডে কুন-ব্জাং-য়ে-শেস-গ্সাল-বার-স্তোন-পা'ই-থাব্স-ক্যি-লাম-ম্ছোগ-'দুস-পা'ই-র্গ্যুদ () নামক তন্ত্রের পঞ্চম অধ্যায়ে এই ঘটনা সম্বন্ধে উল্লেখ রয়েছে।

শিক্ষা 

ইন্দ্রভূতি বৌদ্ধ মহাসিদ্ধ কম্বলাম্বর পার নিকট হতে শিক্ষালাভ করেন এবং মহাসিদ্ধ তিলো পাকে প্রজ্ঞা নামক শিক্ষাদান করেন।

পাদটীকা

তথ্যসূত্র 

মহাসিদ্ধ
বলরাম মন্দির

রামকৃষ্ণ মঠ, বলরাম মন্দির হল রামকৃষ্ণ মঠ ও মিশনের একটি শাখাকেন্দ্র ও রামকৃষ্ণ মন্দির। এটি উত্তর কলকাতার বাগবাজার অঞ্চলে অবস্থিত। বলরাম মন্দির রামকৃষ্ণ মিশনের বাংলা মুখপাত্র উদ্বোধন পত্রিকার প্রধান কার্যালয় উদ্বোধন বাটী, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও গিরিশচন্দ্র ঘোষের বাড়ির কাছে অবস্থিত। ১৮৯৭ সালের ১ মে এই বাড়িতেই স্বামী বিবেকানন্দ রামকৃষ্ণ মিশন প্রতিষ্ঠা করেছিলেন।

বলরাম মন্দির রামকৃষ্ণ পরমহংসের শিষ্য বলরাম বসুর বাড়ি ছিল। রামকৃষ্ণ পরমহংস এই বাড়িতে তার কলকাতা-নিবাসী ভক্তদের সঙ্গে দেখা করতে আসতেন। সারদা দেবী ও রামকৃষ্ণ পরমহংসের অন্যান্য শিষ্যরাও এই বাড়িতে বাস করেছেন।

যে ঘরে রামকৃষ্ণ পরমহংস তার শিষ্যদের সঙ্গে দেখা করতেন, সেটি এখন ঠাকুরঘর। সারদা দেবী যে ঘরে বাস করতেন, সেই ঘরটিতে একটি সিংহাসনে সারদা দেবীর ফটোগ্রাফ রেখে পূজা করা হয়। বলরাম মন্দিরে আরও একটি ঠাকুরঘর আছে। এখানে বলরাম বসুদের পারিবারিক গৃহদেবতা জগন্নাথ, বলরাম ও সুভদ্রার পূজা হয়। বলরাম মন্দিরের বারান্দায় একটি কাঠের ছোটো রথ রক্ষিত আছে। এই রথে বলরাম মন্দিরে রথযাত্রা উৎসবের আয়োজন করা হয়। উক্ত রথটি রামকৃষ্ণ পরমহংসও টেনেছিলেন বলে জানা যায়।

পাদটীকা 

কলকাতার হিন্দু মঠ
রামকৃষ্ণ মিশন
কুকুরাজা

কুকুরাজা ওড্ডিয়ান রাজ্যের রাজা ইন্দ্রভূতির সমসাময়িক বজ্রযান বৌদ্ধধর্মের একজন তান্ত্রিক ছিলেন।

শিক্ষা 
তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। এই গ্রন্থ থেকে ইন্দ্রভূতি কুকুরাজাকে বহির্তন্ত্রযান শিক্ষাদান করেন। এই জ্ঞানলাভ করে তিনি গুহ্যগর্ভতন্ত্র অধ্যয়ন করেন এবং মহাযোগযানকে আঠারোটি তন্ত্রপিটকে ভাগ করে ইন্দ্রভূতিকে সেই জ্ঞানদান করেন।

পাদটীকা

তথ্যসূত্র

আরো পড়ুন 
 Getty, Alice. Gaņeśa: A Monograph on the Elephant-Faced God. (Clarendon Press: Oxford, 1936). 1992 reprint edition।

ভারতীয় বৌদ্ধ
বোধিসত্ত্ব
তিব্বতের ইতিহাস
মহাসিদ্ধ
সমর সেন

সমর সেন (; জন্ম: ১০ অক্টোবর, ১৯১৬ — মৃত্যু: ২৩ আগস্ট, ১৯৮৭) ছিলেন একজন উল্লেখযোগ্য বাংলাভাষী স্বাধীনতা-উত্তর কালের ভারতীয় কবি এবং সাংবাদিক। তিনি বিখ্যাত সাহিত্যিক ও শিক্ষাবিদ দীনেশচন্দ্র সেনের পৌত্র।

জন্ম ও শিক্ষাজীবন 
সমর সেনের জন্ম ১৯১৬ সালের ১০ অক্টোবর কলকাতার বাগবাজারে। পিতা অরুণচন্দ্র সেন। আদি নিবাস ছিল অধুনা বাংলাদেশের ঢাকার সুয়াপুরে। ১৯৩২ খ্রিস্টাব্দে তিনি ম্যাট্রিক পাশ করেন। 
তিনি কলকাতা বিশ্ববিদ্যালয়ের অধীন স্কটিশ চার্চ কলেজ থেকে ১৯৩৬ খ্রিস্টাব্দে ইংরাজী সাহিত্যে প্রথম শ্রেণীতে প্রথম হন এবং ১৯৩৮ খ্রিস্টাব্দে ইংরাজী ভাষা ও সাহিত্যের  এম.এ পরীক্ষায় বিশ্ববিদ্যালয়ে প্রথম শ্রেনীতে, প্রথম হন তিনি।

কর্মজীবন 
তিনি কর্মজীবনে কিছুকাল অধ্যাপনা ছাড়া বাকি জীবন পেশাগতভাবে যুক্ত ছিলেন সাংবাদিকতার সঙ্গে। স্টেটসম্যান পত্রিকার সহ-সম্পাদক ছিলেন। ১৯৫৭ সালে অনুবাদকের কাজ নিয়ে সোভিয়েত ইউনিয়ন যান। বহু রাশিয়ান সাহিত্যের বাংলা অনুবাদ তার কীর্তি। ১৯৬১ সালে দেশে ফিরে একটি বিজ্ঞাপনী সংস্থায় কাজে যোগদান করেন। তারপর হিন্দুস্থান স্ট্যান্ডার্ড পত্রিকায় কাজ করেছেন। মতের অমিল হওয়ায় সেই চাকরি ছেড়ে দেন এবং হুমায়ুন কবিরের ইংরেজি পত্রিকা 'নাও' এর সম্পাদকের দায়িত্ব পালন করেন। এখানেও মতবিরোধ দেখা দিলে নিজেই ফ্রন্টিয়ার নামক ইংরেজি পত্রিকা প্রকাশ করতে থাকেন। এছাড়াও দিল্লির অল ইন্ডিয়া রেডিওর সংবাদ বিভাগে কিছুকাল কাজ করেছেন। মৃত্যুর পূর্ব পর্যন্ত প্রতিষ্ঠাতা সম্পাদক হিসেবে দায়িত্ব পালন করেছেন "Frontier" নামের প্রগতিশীল পত্রিকার।

কাব্যবিষয় 
৭১ বছরের জীবনে তিনি কাব্যসাধনা করেন মাত্র ১২ বছর, ১৯৩৪ থেকে ১৯৪৬ সাল পর্যন্ত। এই কালপর্বেই তার পাঁচটি কাব্যগ্রন্থ প্রকাশিত হয়। তার কাব্যগ্রন্থগুলো হচ্ছে কয়েকটি কবিতা (১৯৩৭), গ্রহণ (১৯৪০), নানা কথা (১৯৪২), খোলা চিঠি (১৯৪৩) এবং তিন পুরুষ (১৯৪৪)। তার কবিতাসংগ্রহ সমর সেনের কবিতা ১৯৫৪ সালে প্রকাশিত হয়। 'কবিতা' পত্রিকার সম্পাদক ছিলেন।
নগর জীবনের ক্লেদ ও ক্লান্তি, মধ্যবিত্ত জীবনের প্রতি অবজ্ঞা এবং সংগ্রামী গণচেতনাকে তিনি কাব্যে রূপ দিয়েছেন। কাব্যের সংখ্যা তুলনামূলক কম হলেও ব্যতিক্রমী ও নিজস্ব বৈশিষ্টতায় অনন্য। রোমান্টিকতা বর্জিত তীক্ষ্ণ ভাষা প্রয়োগে সাহিত্যজগতে আলোড়ন সৃষ্টি করেছিল। স্বাধীনোত্তর কালে বিপ্লবী বামপন্থী চিন্তাধারার সমর্থক ছিলেন তিনি।

গদ্যগ্রন্থ

বাবু বৃত্তান্ত (১৯৭৮)।

গ্রন্থাবলী
 কয়েকটি কবিতা (১৯৩৭), 
 গ্রহণ (১৯৪০), 
 নানা কথা (১৯৪২), 
 খোলা চিঠি (১৯৪৩) এবং 
 তিন পুরুষ (১৯৪৪)
 বাবু বৃত্তান্ত (১৯৭৮)

তথ্যসূত্র

বহিঃসংযোগ 

১৯১৬-এ জন্ম
১৯৮৭-এ মৃত্যু
আদিনিবাস পূর্ববঙ্গে
বাঙালি কবি
মার্ক্সবাদী লেখক
মার্ক্সবাদী কবি
সাম্যবাদী লেখক
সাম্যবাদী কবি
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
কলকাতার ব্যক্তি
বাঙালি সম্পাদক
বাঙালি অনুবাদক
২০শ শতাব্দীর ভারতীয় সাংবাদিক
বাঙালি লেখক
বাঙালি পুরুষ কবি
বাংলা ভাষার লেখক
বাংলা ভাষার কবি
২০শ শতাব্দীর বাঙালি
২০শ শতাব্দীর বাঙালি কবি
বাঙালি হিন্দু
ভারতীয় মার্ক্সবাদী লেখক
২০শ শতাব্দীর ভারতীয় কবি
পশ্চিমবঙ্গের কবি
কলকাতার লেখক
ভারতীয় পুরুষ সাংবাদিক
পশ্চিমবঙ্গের সাংবাদিক
তোণ্ডাইনাড়ু

তোন্ডাইনাড়ু (তামিল: தொண்டைநாடு) হল একটি ঐতিহাসিক অঞ্চল। এটি তামিলনাড়ু রাজ্যের উত্তর অংশে অবস্থিত। প্রাচীন পল্লব সাম্রাজ্য যে অঞ্চলে অবস্থিত ছিল সেই অঞ্চলের ৭টি জেলা তোন্ডাইনাড়ুর অংশ। তোন্ডাইনাড়ুর প্রকৃত সীমানা নিয়ে মতভেদ আছে। কেউ কেউ চেন্নাই, তিরুভেলুর, কাঞ্চীপুরম, তিরুবন্নমালাই ও ভিল্লুপুরাম জেলার উত্তরাঞ্চলকে এই অঞ্চলের অন্তর্ভুক্ত করে ভিল্লুপুরমের দক্ষিণাঞ্চল, পুদুচেরি কেন্দ্রশাসিত অঞ্চল ও কোড্ডালুর জেলাকে “নাদুনাড়ু” নামে এক পৃথক অঞ্চলের অন্তর্ভুক্ত করেন। কেউ কেউ ভেলোর জেলা ও নাদুনাড়ু অঞ্চলটি সম্পূর্ণ তোন্ডাইনাড়ুর অন্তর্ভুক্ত করতে চান। অন্ধ্রপ্রদেশ রাজ্যের চিত্তুর ও নেল্লোর জেলাদুটিও এই অঞ্চলের অন্তর্গত।

ইতিহাস 
প্রাচীনকালে এই অঞ্চল ইরুলার ও ররবর নামে দুই উপজাতির অধীনে ছিল। খ্রিস্টীয় প্রথম শতাব্দীতে এই অঞ্চল চোম সাম্রাজ্যের অধীনে আসে। তোন্ডাইনাড়ুর রাজধানী ছিল কাঞ্চীপুরম। প্রাচীনকালে এখানে একটি বৌদ্ধ বিশ্ববিদ্যালয় ছিল।

খ্রিস্টীয় তৃতীয় শতাব্দীতে তোন্ডাইনাড়ু ইলান্দিরাইয়ানের অধীনে আসে। তিনিই প্রথম রাজা যিনি “তোন্ডাইমন” উপাধি ব্যবহার করেছিলেন। পি. টি. শ্রীনিবাস আয়েঙ্গার তাঁকে পল্লব সামন্তরাজা হিসেবে উল্লেখ করেছেন। মধ্যযুগীয় পল্লব সাম্রাজ্য অন্ধ্র ও উত্তর তামিলনাড়ু জুড়ে প্রসারিত ছিল। খ্রিস্টীয় চতুর্থ থেকে নবম শতাব্দী পর্যন্ত তাঁদের রাজধানী ছিল কাঞ্চীপুরম। প্রাচীন রাজা আদোনদাই এই অঞ্চল জয় করে ভেল্লারাদের শ্রীশৈলম থেকে এখানে আনেন।

কাবেরী অববাহিকার উত্তরে তোন্ডাইনাড়ু অবস্থিত। দ্বিতীয় চোল রাজা আদিত্য (৮৭১-৯০৭) কাঞ্চীপুরমের পল্লব বাহিনীকে পরাজিত করে এই অঞ্চল জয় করেন।

তথ্যসূত্র 

তামিলনাড়ুর অঞ্চল
ভারতের অঞ্চল
কাঞ্চীপুরম পঞ্চায়েত সমিতি

কাঞ্চীপুরম পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির সদর কাঞ্চীপুরম।

জনপরিসংখ্যান 
২০১১ সালের জনগণনা অনুসারে কাঞ্চীপুরম পঞ্চায়েত সমিতির জনসংখ্যা ৪৯৭,১৪৯। এর মধ্যে ২৪৮,৬৩২ জন পুরুষ ও ২৪৮,৫১৭ জন মহিলা। লিঙ্গানুপাত প্রতি ১০০০ পুরুষে ১০০০ জন। ৬ বছর বয়সের নিচে শিশুদের মধ্যে ২৪,৩০১ জন পুরুষ ও ২৩,৭৩৭ জন মহিলা।

পাদটীকা 

কাঞ্চীপুরম জেলার পঞ্চায়েত সমিতি
রিড হফম্যান

রিড গ্যারেট হফম্যান (৫ই আগস্ট, ১৯৬৭) একজন মার্কিন উদ্যোক্তা এবং গ্রন্থপ্রণেতা। তিনি লিঙ্কডইন এর সহ-প্রতিষ্ঠাতা।

জীবনী 
হফম্যান স্ট্যানফোর্ডে জন্মগ্রহণ করেন এবং বার্কলেতে বেড়ে উঠেন। তিনি স্ট্যানফোর্ড বিশ্ববিদ্যালয় থেকে ১৯৯০ সালে বিএসসি ডিগ্রি লাভ করেন এবং অক্সফোর্ড বিশ্ববিদ্যালয় থেকে ১৯৯৩ সালে এমএ ডিগ্রি অর্জন করেন।

তথ্যসূত্র

বহিঃসংযোগ 
 LinkedIn management page  including a brief biography of Hoffman
 Hoffman's resume on LinkedIn
 Podcast and videos of Reid Hoffman , speaking at Stanford University
 The Start-Up of You book website
 WSJ: Venture Capitalist's New Frontier: Where Cellphones Meet Retailing
 Profile of Reid Hoffman on Endeavor's Board of Directors 

১৯৬৭-এ জন্ম
জীবিত ব্যক্তি
পেপ্যালের ব্যক্তি
আয়রনপোর্ট মানুষ
মার্কিন কম্পিউটার ব্যবসায়ী
মার্শাল পণ্ডিত
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
অক্সফোর্ড বিশ্ববিদ্যালয়ের প্রাক্তন শিক্ষার্থী
এ্যাঞ্জেল বিনিয়োগকারী
অ্যাপল ইনকর্পোরেটেডের কর্মচারী
মার্কিন প্রযুক্তি কোম্পানি প্রতিষ্ঠাতা
২১শ শতাব্দীর মার্কিন ব্যবসায়ী
মার্কিন শতকোটিপতি
মার্কিন প্রযুক্তি প্রধান নির্বাহী
২১শ শতাব্দীর জনহিতৈষী
ইংল্যান্ডে মার্কিন প্রবাসী
ফুজিৎসুর ব্যক্তি
নরম্যান আব্রামসন

নরম্যান ম্যানুয়েল আব্রামসন একজন মার্কিন প্রকৌশলী এবং কম্পিউটার বিজ্ঞানী।

জীবনী 
নরম্যান ১৯৩২ সালের ১ এপ্রিল ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৩ সালে পদার্থবিজ্ঞানে ব্যাচেলর অব আর্টস, ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৫ সালে পদার্থবিজ্ঞানে মাস্টার অব আর্টস এবং স্ট্যানফোর্ড বিশ্ববিদ্যালয় থেকে ১৯৫৮ সালে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৫৫ থেকে ১৯৬৫ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ১৯৬৮ থেকে ১৯৯৪ সাল পর্যন্ত ইউনিভার্সিটি অব হাওয়াই এর তড়িৎ প্রকৌশল ও কম্পিউটার বিজ্ঞানের শিক্ষক হিসেবে কর্মরত ছিলেন।

তথ্যসূত্র

বহিঃসংযোগ 
 Biography from IEEE
 Oral history interview with Severo Ornstein, Charles Babbage Institute, University of Minnesota. Ornstein discusses the computing contributions of Wesley Clark and Norman Abramson.
 

১৯৩২-এ জন্ম
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন তড়িৎ প্রকৌশলী
মার্কিন কম্পিউটার বিজ্ঞানী
মার্কিন তথ্য তাত্ত্বিক
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
হাওয়াই বিশ্ববিদ্যালয়ের অনুষদ
বস্টন, ম্যাসাচুসেটস থেকে মানুষ
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
২০২০-এ মৃত্যু
ইহুদি মার্কিন বিজ্ঞানী
হার্ভার্ড কলেজের প্রাক্তন শিক্ষার্থী
ক্যালিফোর্নিয়ায় ক্যান্সারে মৃত্যু
রচেস্টার বিশ্ববিদ্যালয়

রচেস্টার বিশ্ববিদ্যালয় নিউ ইয়র্কের রচেস্টার শহরে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয় উপস্নাতক ও স্নাতক উভয় ধরনের ডিগ্রি প্রদান করে। এই বিশ্ববিদ্যালয়ের ছয়টি অনুষদ রয়েছে।

ইতিহাস 
এই বিশ্ববিদ্যালয়টি ১৮৫০ সালে প্রতিষ্ঠিত হয়।

অ্যাকাডেমিক

র‍্যাংকিং

গবেষণা

অনুষদসমূহ 
 কলেজ অব আর্টস, সায়েস্ন অ্যান্ড ইঞ্জিনিয়ারিং

বিখ্যাত শিক্ষার্থী 
 ভিঞ্চেন্ত দু ভিগ্নেয়াউদ, রসায়নে নোবেল পুরস্কার ১৯৫৫, আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৪৮), উইলার্ড গিবস অ্যাওয়ার্ড (১৯৫৬)
 আর্থার কর্ণবার্গ, চিকিৎসাবিজ্ঞানে নোবেল পুরস্কার ১৯৫৯, ন্যাশনাল মেডেল অব সায়েন্স (১৯৭৯)
 স্টিভেন চু, পদার্থবিজ্ঞানে নোবেল পুরস্কার ১৯৯৭, হামবোল্ডট প্রাইজ (১৯৯৫)
 ড্যানিয়েল কার্লটন গ্যাজডুসেক, চিকিৎসাবিজ্ঞানে নোবেল পুরস্কার ১৯৭৬

বিখ্যাত শিক্ষক 
 জর্জ এইচ. উইপেল, চিকিৎসাবিজ্ঞানে নোবেল পুরস্কার ১৯৩৪
 রবার্ট ফোগেল, অর্থনীতিতে নোবেল পুরস্কার ১৯৯৩

তথ্যসূত্র

বহিঃসংযোগ 
 Official website
 Official athletics website

 
১৮৫০-এ নিউ ইয়র্কে প্রতিষ্ঠিত
আমেরিকান বিশ্ববিদ্যালয়ের অ্যাসোসিয়েশন
১৮৫০-এ প্রতিষ্ঠিত শিক্ষাপ্রতিষ্ঠান
কলেজ ও বিদ্যালয়ের মিডিল যুক্তরাষ্ট্র অ্যাসোসিয়েশন
স্বাধীন কলেজ এবং বিশ্ববিদ্যালয়ের জাতীয় অ্যাসোসিয়েশনের সদস্য
মনরো কাউন্টি, নিউ ইয়র্কে বিশ্ববিদ্যালয় ও কলেজ
রচেস্টার, নিউ ইয়র্কের দর্শনীয় স্থান
বিশ্বব্যাপী বিশ্ববিদ্যালয় নেটওয়ার্ক
মার্কিন যুক্তরাষ্ট্রের বিশ্ববিদ্যালয়
নিউ ইয়র্ক (অঙ্গরাজ্যের) বিশ্ববিদ্যালয় ও কলেজ
১৮৫০-এ প্রতিষ্ঠিত বিশ্ববিদ্যালয় ও কলেজ
এডয়ার্ড কেলভিন কেন্ডাল

এডয়ার্ড কেলভিন কেন্ডাল একজন মার্কিন রসায়নবিজ্ঞানী। করটিসোন হরমোন আবিষ্কারের জন্য এবং এবং রিউমাটয়েড আর্থ্রাইটিসের চিকিৎসার ক্ষেত্রে এর প্রয়োগের জন্য কেলভিন তার মায়ো ক্লিনিকের সহকর্মী ফিলিপ শোয়ালটার হেঞ্চ এবং সুইস রসায়নবিদ তাদেউস রাইখস্টেইনের সাথে যৌথভাবে ১৯৫০ সালে শরীরবিদ্যা বা চিকিৎসাবিজ্ঞানে নোবেল পুরস্কারে ভূষিত হন। নোবেল কমিটি এই ত্রয়ীকে "অ্যাড্রিনাল কর্টেক্সের হরমোন, তাদের গঠন এবং জৈবিক প্রভাব সম্পর্কিত আবিষ্কারের জন্য" পুরস্কার প্রদান করে।

জীবনী 
কেন্ডাল ১৮৮৬ সালে কানেকটিকাটে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯০৮ সালে ব্যাচেলর অব সায়েন্স, ১৯০৯ সালে মাস্টার অব সায়েন্স এবং ১৯১০ সালে পিএইচডি ডিগ্রি অর্জন করেন।

সম্মানসূচক ডক্টরেট 
 ইউনিভার্সিটি অব সিনসিনাটি
 কেস ওয়েস্টার্ন রিজার্ভ ইউনিভার্সিটি
 ইয়েল বিশ্ববিদ্যালয়
 কলাম্বিয়া বিশ্ববিদ্যালয়

আরও দেখুন 
 চিকিৎসাবিজ্ঞানে নোবেল বিজয়ীদের তালিকা।

তথ্যসূত্র

বহিঃসংযোগ 

 Edward Calvin Kendall Biography
 Photo portrait from 1950
 
 
 

১৮৮৬-এ জন্ম
১৯৭২-এ মৃত্যু
মার্কিন রসায়নবিদ
কলাম্বিয়া স্কুল অফ ইঞ্জিনিয়ারিং অ্যান্ড অ্যাপ্লাইড সায়েন্সের প্রাক্তন শিক্ষার্থী
চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
নোরওয়ার্ক, কানেটিকাটের ব্যক্তি
কলাম্বিয়া বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
রাইস বিশ্ববিদ্যালয়

উইলিয়াম মার্শ রাইস বিশ্ববিদ্যালয়, যেটি রাইস বিশ্ববিদ্যালয় নামেই অধিক পরিচিত, টেক্সাসের হিউস্টনে অবস্থিত একটি বেসরকারি বিশ্ববিদ্যালয়। ১৯১২ সালে এটি প্রতিষ্ঠিত হয়। এর ছাত্র-শিক্ষক অনুপাত ৫:১।

ইতিহাস

ক্যাম্পাস

গঠন

র‍্যাংকিং

বিখ্যাত শিক্ষার্থী 
 রবার্ট উড্রো উইলসন, পদার্থবিজ্ঞানে নোবেল পুরস্কার ১৯৭৮, হেনরী ড্র্যাপার মেডেল (১৯৭৭)
 রবার্ট কার্ল, রসায়নে নোবেল পুরস্কার ১৯৯৬
 অরুণ নেত্রাবালি, আইইইই আলেক্সান্ডার গ্রাহাম বেল মেডেল ১৯৯১, কম্পিউটার অ্যান্ড কমিউনিকেশন্স প্রাইজ (১৯৯৭), আইইইই ফ্রেডরিক ফিলিপস অ্যাওয়ার্ড (২০০০), ন্যাশনাল মেডেল অব টেকনোলজি অ্যান্ড ইনোভেশন ২০০১, আইইইই কিলবি মেডেল (২০০১), পদ্মভূষণ (২০০১)
 জেমস এইচ ম্যাকক্লেলান, আইইইই জ্যাক এস কিলবি সিগনাল প্রসেসিং মেডেল ২০০৪
 চার্লস সিডনি বারাস, আইইইই জ্যাক এস কিলবি সিগনাল প্রসেসিং মেডেল ২০০৯

বিখ্যাত শিক্ষক 
 রবার্ট কার্ল, রসায়নে নোবেল পুরস্কার ১৯৯৬
 রিচার্ড স্মোলি, রসায়নে নোবেল পুরস্কার ১৯৯৬, আর্ভিং ল্যাংমুইর অ্যাওয়ার্ড (১৯৯১)আর্নেস্ট অরল্যান্ডো লরেন্স অ্যাওয়ার্ড (১৯৯১)
 চার্লস সিডনি বারাস, আইইইই জ্যাক এস কিলবি সিগনাল প্রসেসিং মেডেল ২০০৯
 টমাস ডব্লিউ পার্কস, আইইইই জ্যাক এস কিলবি সিগনাল প্রসেসিং মেডেল ২০০৪

তথ্যসূত্র

বহিঃসংযোগ 
 
 Official Athletics website
 Rice University Yearbooks: 1916-1935
 University Archives and Rice History

রাইস বিশ্ববিদ্যালয়
১৮৯১-এ টেক্সাসে প্রতিষ্ঠিত
আমেরিকান বিশ্ববিদ্যালয়ের অ্যাসোসিয়েশন
১৮৯১-এ প্রতিষ্ঠিত শিক্ষাপ্রতিষ্ঠান
স্বাধীন কলেজ এবং বিশ্ববিদ্যালয়ের জাতীয় অ্যাসোসিয়েশনের সদস্য
ওক রিজ আসোসিয়েটেড বিশ্ববিদ্যালয়
হিউস্টন, টেক্সাসে বিশ্ববিদ্যালয় এবং কলেজ
টেক্সাসে বিশ্ববিদ্যালয় এবং কলেজ
মার্কিন যুক্তরাষ্ট্রের বিশ্ববিদ্যালয়
টেক্সাসের বিশ্ববিদ্যালয় ও কলেজ
১৮৯১-এ প্রতিষ্ঠিত বিশ্ববিদ্যালয় ও কলেজ
ফিফথ রিপাবলিক মুভমেন্ট

ফিফথ রিপাবলিক মুভমেন্ট (; , MVR) ছিল ভেনিজুয়েলার একটি বামপন্থী, সমাজতান্ত্রিক রাজনৈতিক দল। এটি মূলত ভেনিজুয়েলার ১৯৯৮ সালে অনুষ্ঠিত রাষ্ট্রপতি নির্বাচনে সাবেক প্রেসিডেন্ট হুগো চাভেজকে সমর্থনের উদ্দেশ্যে ১৯৯৭ সালে গঠিত হয়। "ফিফথ রিপাবলিক" কথাটি বোঝায় সে- ঘটনাকে যে ১৯৯৭ সালে ভেনিজুয়েলা প্রজাতন্ত্র ইতিহাসের চতুর্থ ছিলো এবং এই আন্দোলন উদ্দেশ্য নির্ধারণ করে প্রজাতন্ত্রকে সংবিধান সভার মাধ্যমে পুনর্গঠিত করা। ১৯৯৮ সালের নির্বাচনে জেতার পর, ১৯৯৯ সালে এটি ঘটে যা ১৯৯৯ সালে ভেনিজুয়েলার সংবিধানে নেতৃত্ব দেয়।

তথ্যসূত্র

বহিঃসংযোগ 

 

ভেনিজুয়েলার বিলুপ্ত রাজনৈতিক দল
১৯৯৭-এ প্রতিষ্ঠিত রাজনৈতিক দল
২০০৭-এ বিলুপ্ত রাজনৈতিক দল
গ্যালশিং জেলা

গ্যালশিং জেলা (পূর্বনাম: পশ্চিম সিক্কিম জেলা) হল ভারতের সিকিম রাজ্যের একটি জেলা। এই জেলার সদর শহর গেজিং। উচ্চ পার্বত্য অঞ্চলে অবস্থানের জন্য এই জেলা ট্রেকিং-এর জন্য বিশেষ প্রসিদ্ধ। পেলিং ও জোরেথাং এই জেলার অপর দুটি প্রধান শহর।

ইতিহাস 
সিক্কিমের প্রাচীন রাজধানী ইউকসোম এই জেলায় অবস্থিত। ১৬৪২ সাল থেকে ৫০ বছর এই শহর ছিল সিক্কিমের রাজধানী। তারপর রাজধানী স্থানান্তরিত হয় রাবতেনস শহরে। অষ্টাদশ ও ঊনবিংশ শতাব্দীতে এই জেলা নেপালের অধীনে ছিল। গোর্খা যুদ্ধের পর এই জেলা সিক্কিমের হাতে আবার ফিরে আসে।

ভূগোল 

গ্যালশিং জেলায় আয়তন ১১৬৬ বর্গ কিলোমিটার। খেচেওপেরি হ্রদ এই জেলার অন্যতম আকর্ষণ। এছাড়া রাজ্যের প্রথম মঠ ডুবডি মঠও এই জেলায় অবস্থিত। কাঞ্চনজঙ্ঘা জাতীয় উদ্যানের অংশবিশেষও এই জেলায় অবস্থিত।

অর্থনীতি 
এই জেলার অর্থনীতির প্রধান ভিত্তি কৃষি। তবে জেলার অধিকাংশ অঞ্চলেই খাড়া ও পাথুরে ঢাল থাকার জন্য কৃষিকাজের পক্ষে অনুপযুক্ত।

পরিষেবা 
এই জেলায় বেশ কয়েকটি বিদ্যুৎকেন্দ্র থাকায় নিরবচ্ছিন্ন বৈদ্যুতিক সংযোগের সুবিধা ভোগ করে থাকে। ঘন ঘন ধস নামার ফলে এখানকার রাস্তাঘাটের অবস্থা ভাল নয়।

জনপরিসংখ্যান 

২০১১ সালের জনগণনা অনুসারে, গ্যালশিং জেলার জনসংখ্যা ১৩৬,২৯৯। এই জনসংখ্যা গ্রেনাডার প্রায় সমান। এটি ভারতের ৬৪০টি জেলার মধ্যে জনসংখ্যার বিচারে ৬০৮তম। জেলার জনঘনত্ব প্রতি বর্গকিলোমিটারে ১১৭ জন। ২০০১-২০১১ দশকে এখানে দশকীয় জনসংখ্যা বৃদ্ধির হার ১০.৫৮%। পশ্চিম সিক্কিমের লিঙ্গানুপাত প্রতি ১০০০ পুরুষে ৯৪১ জন। এই জেলার সাক্ষরতার হার ৭৮.৬৯%।

সিক্কিমের অধিবাসীরা মূলত নেপালি বংশোদ্ভুত। এছাড়া লেপচা ও ভুটিয়া উপজাতির মানুষেরাও বাস করেন। জেলার প্রধান ভাষা হল নেপালি।

উদ্ভিদ ও প্রাণী 
এই জেলায় বিভিন্ন ধরনের উদ্ভিদ ও প্রাণী দেখা যায়। পার্বত্য অঞ্চল হওয়ার জন্য এই জেলার আবহাওয়া শীতল। ৩,৮০০ মিটারের (১২,০০০ ফুট) উপরে পাহাড়ের ঢালগুলি রডোডেনড্রন বনে ভর্তি।

১৯৭৭ সালে গ্যালশিং জেলায় কাঞ্চনজঙ্ঘা জাতীয় উদ্যান স্থাপন করা হয়। এই জাতীয় উদ্যানের আয়তন । এই জাতীয় উদ্যানের কিছু অংশ উত্তর সিক্কিম জেলাতে অবস্থিত।

বিভাগ

প্রশাসনিক বিভাগ 
গ্যালশিং জেলা দুটি মহকুমায় বিভক্ত:

তথ্যসূত্র

বহিঃসংযোগ 
 
 

সিকিমের জেলা
গাব্বা

ব্রিসবেন ক্রিকেট গ্রাউন্ড () অস্ট্রেলিয়ার কুইন্সল্যান্ড প্রদেশের রাজধানী ব্রিসবেনের বৃহৎ আকৃতির ক্রিকেট স্টেডিয়াম। সচরাচর এ স্টেডিয়ামটি গাব্বা নামেই সর্বাধিক পরিচিত। কুইন্সল্যান্ডের উপকণ্ঠে ওলুংগাব্বা এলাকার নাম অনুসারে ‘গাব্বা’ নামের উৎপত্তি হয়েছে। ৪২,০০০ দর্শক ধারণ ক্ষমতাসম্পন্ন স্টেডিয়ামটি ১৮৯৫ সালে প্রতিষ্ঠিত হয়।

ইতিহাস 
১৮৯৫ সালে নির্মিত এ স্টেডিয়ামটির ভূমি মূলতঃ ক্রিকেট খেলার মাঠের জন্য তৈরি করা হয়। ১৯ ডিসেম্বর, ১৮৯৬ তারিখে পার্লামেন্ট বনাম দ্য প্রেসের মধ্যকার প্রথম-শ্রেণীর ক্রিকেট খেলা প্রথমবারের মতো অনুষ্ঠিত হয়। এরপূর্বে ১৮৬০-এর দশকের শুরুতে এ মাঠে ক্রিকেট খেলা হলেও তা গ্রিন হিলস নামে পরিচিত ছিল। ১৯৩১ সাল পর্যন্ত এক্সিবিশন গ্রাউন্ডের সাথে প্রথম-শ্রেণীর ক্রিকেট খেলা আয়োজনের অংশীদার ছিল এ মাঠ। ৩১ জানুয়ারি থেকে ৪ ফেব্রুয়ারি, ১৯৩১ তারিখ পর্যন্ত প্রথমবারের মতো শেফিল্ড শিল্ড খেলার সময়সূচী প্রদান করলেও বৃষ্টির কারণে কোন বল ব্যতিরেকেই খেলা পরিত্যক্ত হয়। ২৭ নভেম্বর-৩ ডিসেম্বর, ১৯৩১ তারিখে অস্ট্রেলিয়া ও দক্ষিণ আফ্রিকার মধ্যকার প্রথম টেস্ট খেলার আয়োজন করা হয়।

তথ্যসূত্র

বহিঃসংযোগ 

 
 Brisbane Cricket Ground – Queensland Government Legislation Act, 1993 (.pdf file)
 Brisbane Cricket Ground – Statistical Overview (Test Cricket) – HowSTAT! Grounds Statistics
 Brisbane Cricket Ground Redevelopment, Brisbane, QLD

 Satellite photo of The Gabba
 The Brisbane Lions – an Overview
 Brisbane Lions information
 World Stadiums

অস্ট্রেলিয়ান ফুটবল লীগ মাঠ
ব্রিসবেন লায়ন্স
ব্রিসবেনে ক্রীড়া ভেন্যু
অস্ট্রেলিয়ায় টেস্ট ক্রিকেট মাঠ
২০০০-এ গ্রীষ্মকালীন অলিম্পিকের ভেন্যু
অলিম্পিক ফুটবল ভেন্যু
অস্ট্রেলিয়ার ক্রিকেট মাঠ
বিলুপ্ত গ্রেহাউন্ডের দৌড় ভেন্যু
ব্রিসবেনের সংস্কৃতি
অস্ট্রেলিয়ায় রাগবি ইউনিয়ন স্টেডিয়াম
অস্ট্রেলিয়ায় বহু-উদ্দেশ্যে ব্যবহৃত স্টেডিয়াম
১৮৯৫-এ অস্ট্রেলিয়ায় প্রতিষ্ঠিত
গোল্ড কোস্ট ফুটবল ক্লাব
অলিম্পিক ফুটবল মাঠ
মহিলা বিগ ব্যাশ লিগ
১৯৯২ ক্রিকেট বিশ্বকাপের স্টেডিয়াম
২০১৫ ক্রিকেট বিশ্বকাপের স্টেডিয়াম
গোয়া গাজাহ

গোয়া গাজাহ, বা এলিফ্যান্ট গুহা, ইন্দোনেশিয়ার বালি দ্বীপে উবুদ এর নিকট অবস্থিত, যা নির্মাণ করা হয় ৯ম শতাব্দীতে। এটি উপাসনার স্থান হিসেবে ব্যবহৃত হয়।

নির্মাণভূমির বর্ণনা 
এই গুহার বাইরের অংশে বিভিন্ন ভয়ঙ্কর চেহারা বিশিষ্ট প্রাণী ও রাক্ষসের মূর্তি বিদ্যমান যা ঠিক গুহার প্রবেশদ্বারে ঢুকতে অবস্থিত।এই গুহাটিতে হিন্দু ও বৌদ্ধ চিত্রাবলী রয়েছে। যেমন গুহায় শিবের প্রতীক লিঙ্গ ও যোনি  এবং গণেশের চিত্র রয়েছে। নদীর তীরে স্তূপ ও চৈত্য়ে   রয়েছে   মূর্তি, বৌদ্ধধর্মের চিত্রাবলী। কোন এক সময়ে এখানকার প্রাথমিক প্রাণীর মূর্তি ছিল হাতীর, তাই একে ""এলিফ্যান্ট গুহা"" নামেও ডাকা হয়। এই স্থানটির নাম ১৩৬৫ সালে লিখিত জাভানিজ কবিতা ""দেসাওয়ারানা"" পাওয়া যায়। এখানে বিদ্যমান বৃহৎ স্নানাগারটিতে নির্মাণের পর থেকে ১৯৫০ সাল পর্যন্ত কোন খননকাজ পরিচালনা করা হয়নি। এটি অশুভ আত্মাকে তাড়ানোর উদ্দেশ্য প্রদর্শিত হয়।

বিশ্ব ঐতিহ্যের সম্মান লাভ 
এই স্থানটি ১৯৯৫ সালের ১৯ অক্টোবর ইউনেস্কো সাংস্কৃতিক বিভাগে বিশ্ব ঐতিহ্যবাহী স্থান হিসেবে অন্তর্ভুক্ত করে।

বহিঃসংযোগ

টীকা

আরো দেখুন 
 ইন্দোনেশিয়ার পর্যটন
 ইন্দোনেশিয়ার ইতিহাস।
 ইন্দোনেশিয়ার ভূগোল
 ইন্দোনেশিয়ার ধর্মবিশ্বাস

তথ্যসূত্র 

 Elephant Cave - UNESCO World Heritage Centre Accessed 2009-03-06.
 
 

বালির দর্শনীয় স্থান
ইন্দোনেশিয়ার প্রত্নতাত্ত্বিক স্থান
বালিতে ভবন এবং কাঠামো
ইন্দোনেশিয়ার বিশ্ব ঐতিহ্যবাহী স্থান
ইন্দোনেশিয়ার হিন্দু মন্দির
বালিতে ইন্দোনেশিয়ার সাংস্কৃতিক বৈশিষ্ট্য